**D I S P O Z I Ţ I E**

**privind stabilirea perioadei în care se desemnează reprezentanții funcţionarilor publici în comisia paritară din cadrul Consiliului Judeţean Cluj**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 18896/05.05.2025, elaborat de către Direcţia Generală Buget-Finanţe, Resurse Umane - Serviciul Resurse Umane, prin care se motivează și fundamentează emiterea actului administrativ;

Luând în considerare:

* Dispoziţia Preşedintelui Consiliului Județean Cluj nr. 220/03.06.2022 privind constituirea comisiei paritare din cadrul Consiliului Judeţean Cluj;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art.64-65, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 191 alin. (1) lit. f), art. 488 și art. 489 din OUG nr. 57/2019 privind Codul administrativ, cu modificările şi completările ulterioare;
* art. 5, art. 6, art. 8 și art. 9 din Hotărârea de Guvern nr. 302/2022 pentru aprobarea normelor privind modul de constituire, organizare şi funcţionare a comisiilor paritare, componenţa, atribuţiile şi procedura de lucru ale acestora, precum şi a normelor privind încheierea şi monitorizarea aplicării acordurilor colective;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1.** Se stabilește perioada 12.05.2025-23.05.2025 pentru desemnarea reprezentanţilor funcţionarilor publici în Comisia paritară din cadrul Consiliului Judeţean Cluj.

**Art. 2**. Dispoziția se afișează la sediul și pe site-ul Consiliului Județean Cluj în termen de 3 zile lucrătoare de la data emiterii şi rămâne afişată până la finalizarea procedurii de constituire a comisiei paritare.

**Art. 3.** Prezenta dispoziţie se comunică Direcţiei Generale Buget-Finanţe, Resurse Umane- Serviciul Resurse Umane în vederea ducerii la îndeplinire, Sindicatului Liber “Transilvania” şi Prefectului Judeţului Cluj și se aduce la cunoştinţă publică prin postare pe pagina de internet www.cjcluj.ro.

 **PREȘEDINTE CONTRASEMNEAZĂ :**

 **Alin Tișe SECRETAR GENERAL AL JUDEŢULUI**

 **Simona Gaci**

Nr. 213 din 6 mai 2025